สหกรณ์ลงแข่งแย่งชิงเงินฝากเป้า1.7พันล้าน
ชุมนุมสหกรณ์เร่งเงินฝาก 1,700 ล้านบาท ดันสินทรัพย์ 6 หมื่นล้าน พร้อมดึงบลจ.กสิกรบัวหลวงบริหาร
11 มี.ค. 2556

ชุมนุมสหกรณ์เร่งเงินฝาก 1,700 ล้านบาท ดันสินทรัพย์ 6 หมื่นล้าน พร้อมดึงบลจ.กสิกรบัวหลวงบริหาร
นายอนันต์ ชาตรูประชีวิน ผู้จัดการใหญ่ ชุมนุมสหกรณ์ออมทรัพย์แห่งประเทศไทย (ชสอ.) เปิดเผยว่า ในช่วงเดือน มี.ค.นี้ จะเร่งระดมเงินฝาก 1,700 ล้านบาท ซึ่งจะทำให้สินทรัพย์ของเพิ่มขึ้นจาก 5.83 หมื่นล้านบาท เป็น 6 หมื่นล้านบาท 
ทั้งนี้ ที่ผ่านมาชุมนุมสหกรณ์ได้ระดมเงินฝากออกออมทรัพย์รับโชค เงินฝากประจำ 8 เดือน จ่ายดอกเบี้ย 3.553.85% และตั๋วสัญญาใช้เงินและเงินฝากประจำระยะสั้น 7 และ 14 วัน 2.52.75% ซึ่งสูงกว่าธนาคารพาณิชย์ทั่วไปเพื่อระดมเงินฝาก และถึงแม้ว่าจะระดมเงินฝากที่จ่ายดอกเบี้ยสูงกว่าธนาคารพาณิชย์ แต่ก็ไม่มีนโยบายขึ้นอัตราดอกเบี้ยเงินกู้ และจะไม่เป็นภาระต้นทุนด้านการเงิน เพราะมีช่องทางการบริหารที่ได้ผลตอบแทนที่สูง 
นายอนันต์ กล่าวว่า เมื่อเร็วๆ นี้ ชสอ.ได้ว่าจ้าง บลจ.กสิกรไทย และ บลจ.บัวหลวง เข้ามาเป็นผู้บริหารพอร์ตลงทุนแห่งละ 250 ล้านบาท รวมเป็น 500 ล้านบาท กำหนดระยะเวลาการบริหารเงิน 1 ปี โดยมีนโยบายลงทุนในหุ้น 20% หรือคิดเป็นเงิน 100 ล้านบาท และที่เหลือ 80% ลงทุนในตราสารหนี้ 
ปัจจุบันชุมนุมสหกรณ์มีพอร์ตลงทุนรวม 5.8 หมื่นล้านบาท โดยปล่อยสินเชื่อให้สมาชิก 3.58 หมื่นล้านบาท คิดเป็น 62% ลงทุนในพันธบัตรรัฐบาล รัฐวิสาหกิจ และตราสารหนี้เอกชน 2 หมื่นล้านบาท คิดเป็น 3.5% และลงทุนในตราสารทุน หรือหุ้น 220 ล้านบาท และเมื่อปรับนโยบายการลงทุนในหุ้นเพิ่ม 100 ล้านบาท จะทำให้สัดส่วนการถือหุ้นเพิ่มเป็น 0.50% ของพอร์ตลงทุน